**DĖL PRITARIMO TEIKTI PROJEKTŲ PARAIŠKAS IR DALINIO JŲ FINANSAVIMO**

2021 m. gegužės 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 28, 46 punktais, 16 straipsnio 4 dalimi ir Klimato kaitos programos lėšų naudojimo 2021 m. sąmata, patvirtinta Lietuvos Respublikos Vyriausybės 2021 m. kovo 31 d. nutarimu Nr. 194 „Dėl Klimato kaitos programos lėšų naudojimo 2021 m. sąmatos patvirtinimo“, Lietuvos Respublikos aplinkos ministro 2010 m. balandžio 6 d. įsakymu Nr. D1-275 „Dėl Klimato kaitos programos lėšų naudojimo tvarkos aprašo patvirtinimo“, LR aplinkos ministro 2021 m. balandžio 21 d. įsakymu Nr. D1-237 „Dėl Klimato kaitos programos lėšų naudojimo 2021 m. sąmatą detalizuojančio plano patvirtinimo“, Rokiškio rajono savivaldybė n u s p r e n d ž i a:

1. Pritarti teikti biudžetinei įstaigai Rokiškio baseinui projekto „Atsinaujinančių energijos išteklių diegimas BĮ Rokiškio baseine (Taikos g. 21A, Rokiškis)“ paraišką finansavimui gauti pagal Klimato kaitos programos lėšų naudojimo 2021 m. sąmatą detalizuojančio plano priemonę „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“.

2. Įsipareigoti biudžetinės įstaigos Rokiškio baseino projektui „Atsinaujinančių energijos išteklių diegimas BĮ Rokiškio baseine (Taikos g. 21A, Rokiškis)“, gavus finansavimą iš Klimato kaitos programos, skirti iš savivaldybės biudžeto 2021–2022 m. 20 proc. lėšų pareiškėjo įnašo tinkamų finansuoti išlaidų, kurios nepadengia projektui skiriamos finansavimo lėšos, daliai ir netinkamų finansuoti, tačiau projektui gyvendinti būtinų išlaidų daliai finansuoti.

3. Įgalioti biudžetinės įstaigosRokiškiobaseino direktorių pasirašyti visus su projektu „Atsinaujinančių energijos išteklių diegimas BĮ Rokiškio baseine (Taikos g. 21A, Rokiškis)“ susijusius dokumentus, užtikrinti tinkamą projekto įgyvendinimą ir atlikti užsakovo funkcijas.

4. Pritarti teikti biudžetinei įstaigai Rokiškio Juozo Tūbelio progimnazijai projekto „Atsinaujinančių energijos išteklių diegimas Rokiškio Juozo Tūbelio progimnazijoje (P. Širvio g. 2, Rokiškis)“ paraišką finansavimui gauti pagal Klimato kaitos programos lėšų naudojimo 2021 m. sąmatą detalizuojančio plano priemonę „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“.

5. Įsipareigoti biudžetinės įstaigos Rokiškio Juozo Tūbelio progimnazijos projektui „Atsinaujinančių energijos išteklių diegimas Rokiškio Juozo Tūbelio progimnazijoje (P. Širvio g. 2, Rokiškis)“ gavus finansavimą iš Klimato kaitos programos, skirti iš savivaldybės biudžeto 2021–2022 m. 20 proc. lėšų pareiškėjo įnašo tinkamų finansuoti išlaidų, kurios nepadengia projektui skiriamos finansavimo lėšos, daliai ir netinkamų finansuoti, tačiau projektui gyvendinti būtinų išlaidų daliai finansuoti.

6. Įgalioti biudžetinės įstaigosRokiškio Juozo Tūbelio progimnazijos direktorių pasirašyti visus su projektu „Atsinaujinančių energijos išteklių diegimas Rokiškio Juozo Tūbelio progimnazijoje (P. Širvio g. 2, Rokiškis)“ susijusius dokumentus, užtikrinti tinkamą projekto įgyvendinimą ir atlikti užsakovo funkcijas.

7. Pritarti teikti Rokiškio rajono savivaldybės administracijai projekto „Atsinaujinančių energijos išteklių diegimas Rokiškio Juozo Tumo-Vaižganto gimnazijoje (Taikos g. 17, Rokiškis)“ paraišką finansavimui gauti pagal Klimato kaitos programos lėšų naudojimo 2021 m. sąmatą detalizuojančio plano priemonę „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“.

8. Įsipareigoti Rokiškio rajono savivaldybės administracijos projektui „Atsinaujinančių energijos išteklių diegimas Rokiškio Juozo Tumo-Vaižganto gimnazijoje (Taikos g. 17, Rokiškis)“ gavus finansavimą iš Klimato kaitos programos, skirti iš savivaldybės biudžeto 2021–2022 m. 20 proc. lėšų pareiškėjo įnašo tinkamų finansuoti išlaidų, kurios nepadengia projektui skiriamos finansavimo lėšos, daliai ir netinkamų finansuoti, tačiau projektui gyvendinti būtinų išlaidų daliai finansuoti.

9. Įgalioti Rokiškio rajono savivaldybės administracijos direktorių pasirašyti visus su projektu „Atsinaujinančių energijos išteklių diegimas Rokiškio Juozo Tumo-Vaižganto gimnazijoje (Taikos g. 17, Rokiškis)“ susijusius dokumentus, užtikrinti tinkamą projekto įgyvendinimą ir atlikti užsakovo funkcijas.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu: Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Jurgita Blaževičiūtė

Rokiškio rajono savivaldybės tarybai

**SPRENDIMO PROJEKTO ,,DĖL PRITARIMO TEIKTI PROJEKTŲ PARAIŠKAS IR DALINIO JŲ FINANSAVIMO“ AIŠKINAMASIS RAŠTAS**

2021-05-12

Rokiškis

 **Parengto sprendimo projekto tikslai ir uždaviniai.** Šiuo sprendimo projektu siūloma pritarti Rokiškio baseino, Rokiškio Juozo Tūbelio progimnazijos bei Rokiškio r. savivaldybės administracijos projektų, kuriais siekiama pastatuose įdiegti atsinaujinančių energijos išteklių (saulės energija) panaudojimą elektros energijos gamybai, teikimui, siekiant gauti lėšų pagal Klimato kaitos programos (toliau- KKP) lėšų naudojimo 2021 m. sąmatą detalizuojančio plano priemonę „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“ bei numatyti savivaldybės dalinį projektų finansavimą (20 proc. ) 2021-2022 m., jei jiems būtų skirtas KKP finansavimas.

 **Šiuo metu esantis teisinis reglamentavimas.** LR aplinkos ministro 2021 m. balandžio 21 d. įsakymas Nr. D1-237 „Dėl Klimato kaitos programos lėšų naudojimo 2021 m. sąmatą detalizuojančio plano patvirtinimo“, Lietuvos Respublikos aplinkos ministro 2010 m. balandžio 6 d. įsakymas Nr. D1-275 „Dėl Klimato kaitos programos lėšų naudojimo tvarkos aprašo patvirtinimo“ (pakeistas Lietuvos Respublikos aplinkos ministro 2020 m. gegužės 28 d. įsakymu Nr. D1-315), Lietuvos Respublikos Vyriausybės 2021 m. kovo 31 d. nutarimas Nr. 194 „Dėl Klimato kaitos programos lėšų naudojimo 2021 m. sąmatos patvirtinimo“, LR Atsinaujinančių išteklių energetikos įstatymas (2011 m. gegužės 12 d. Nr. XI—1375).

 **Sprendimo projekto esmė.** Remiantis Lietuvos Respublikos aplinkos ministerijos aplinkos projektų valdymo agentūros paskelbta pradine informacija šių metų gegužės mėn. pabaigoje –birželio mėn. pradžioje planuojamas konkursinis kvietimas teikti paraiškas pagal Klimato kaitos programos lėšų naudojimo 2021 m. sąmatą detalizuojančio plano priemonę „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams. Paraiškų priėmimas –tęstinis, t.y. paraiškos priimamos tol, kol turima lėšų 2021 m. kvietimui. Tinkami pareiškėjai: valstybės ar savivaldybių institucijos ir įstaigos. Planuojamu kvietimu bus galima gauti subsidiją saulės ir vėjo elektrinių įsirengimui ar saulės elektrinės dalies iš saulės elektrinių parko įsigijimui. Einamaisiais metais pareiškėjas gali teikti tik vieną paraišką paskelbtiems kvietimams pagal tą pačią metinės sąmatos detalizuojančio plano priemonę. Projekto įgyvendinimo laikotarpis turi būti ne ilgesnis kaip 18 mėnesių. Maksimalus subsidijos dydis vienam pareiškėjui yra 1 450 000 Eur. Subsidijos fiksuotasis įkainis (793,76 Eur/1Kw), skirtas 1 kW įrengtosios galios saulės elektrinei įsigyti ar įrengti nurodomas kvietime ir apskaičiuojamas kaip 80 proc. investuotino kapitalo apimties, skirtos 1 kW įrengtosios galios saulės elektrinei įsigyti bei įrengti. Pareiškėjas įsipareigoja projekto metu įrengtoje ar įsigytoje saulės ar vėjo elektrinėje 5 m. po projekto pabaigos visą elektros energiją vartoti savo reikmėms. Kartu su paraiška reikia pateikti savivaldybės tarybos sprendimą, kuriuo nutarta pritarti pareiškėjo projekto įgyvendinimui ir daliniam prisidėjimui prie projekto.

Atsižvelgus į didelį kai kurių įstaigų suvartojama elektros energijos kiekį, bei, siekiant didinti įstaigų skiriamų lėšų elektros energijai ekonomiją ir pereiti prie pigesnių alternatyvių energijos išteklių naudojimo bei gauti paramą saulės jėgainių įrengimui, planuojama teikti 3 projektus KKP finansavimui 2021 m. gauti:

1. BĮ Rokiškio baseino projektas „Atsinaujinančių energijos išteklių diegimas BĮ Rokiškio baseine (Taikos g. 21A, Rokiškis)“. **Projekto tikslas – siekiant sutaupyti elektros energijos suvartojimo išlaidas ir pasinaudoti alternatyvių energijos išteklių teikiamomis galimybėmis, įsigyjant didžiąją dalį įstaigos veiklai reikalingos elektros energijos iš saulės jėgainės parko** . Įstaiga 2019 m. sunaudojo 463000 kWh elektros energijos, už kurią pagal šiuo metu galiojančias vidutines kainas sumokėtų 55,56 tūkst. Eur. Kadangi ant baseino stogo nėra galimybių įrengti net nedidelei SE, planuojama įsigyti 400 kWp. Saulės elektrinę nuotoliniame saulės elektrinių parke, kuri sugeneruotų metinį elektros poreikį įstaigai t. y. apie 400000 kWh. Bendras projekto biudžetas – apie 400 tūkst. Eur,, iš jų Klimato kaitos programos subsidija sudarytų apie 317,5 tūkst. Eur (80 proc. projekto sumos-793,76 Eur/ kWp – planuojama fiksuota subsidija), savivaldybės prisidėjimas – 82,5 tūkst. Eur (apie 20 proc.). Jei projektas gautų finansavimą ir būtų galimybė jį įgyvendinti pereinant elektros energijos vartojimui prie alternatyvios energijos išteklių naudojimo, per metus elektros energijos sąnaudos sudarytų 30,65 tūkst. Eur, taigi būtų sutaupoma apie 45 proc. elektros energijai iki šiol skiriamų lėšų (tai sudarytų apie 25 tūkst. Eur), o per 25 m. šie sutaupymai siektų 625 tūkst. Eur. Saulės jėgainės atsipirkimo laikotarpis - maždaug 3,3 metai.. Numatomas projekto įgyvendinimo laikotarpis – 2021 -2022 m.

2. BĮ Rokiškio Juozo Tūbelio progimnazijos projektas „Atsinaujinančių energijos išteklių diegimas Rokiškio Juozo Tūbelio progimnazijoje (P. Širvio g. 2, Rokiškis)“. **Projekto tikslas – siekiant sutaupyti elektros energijos suvartojimo išlaidas ir pasinaudoti alternatyvių energijos išteklių teikiamomis galimybėmis, įrengti ant įstaigos pastatų stogų saulės jėgainės elektrinę įstaigos veiklai reikalingos elektros energijos gamybai.** Įstaiga 2019 m. suvartojo 98000 kWh, už kurią pagal šiuo metu galiojančias kainas sumokėtų 11040 Eur. Ant įstaigos pastatų stogų galima sumontuoti 90 kWp saulės elektrinę, kuri sugeneruotų  metinį įstaigos elektros poreikį t. y. apie 90000 kWh. Preliminarus projekto biudžetas sudarytų apie 90 tūkst. Eur, iš jų Klimato kaitos programos subsidija sudarytų apie 71,44 tūkst. Eur (80 proc. projekto vertės-793,76 Eur/ kWp – planuojama fiksuota subsidija), savivaldybės prisidėjimas – 18,56 tūkst. Eur  (apie 20 proc.). Jei projektas gautų finansavimą ir būtų galimybė jį įgyvendinti pereinant elektros energijos vartojimui prie alternatyvios energijos išteklių naudojimo., per metus būtų sutaupoma apie 58 proc. elektros energijai iki šiol skiriamų lėšų (tai sudarytų apie 6,36 tūkst. Eur), o per 25 m. šie sutaupymai siektų 158 tūkst. Eur. SE atsipirkimo laikotarpis- maždaug - 3 metai. Numatomas projekto įgyvendinimo laikotarpis – 2021 -2022 m.

3. BĮ Rokiškio rajono savivaldybės administracijos projektas „Atsinaujinančių energijos išteklių diegimas Rokiškio Juozo Tumo-Vaižganto gimnazijoje (Taikos g. 17, Rokiškis)“. **Projekto tikslas – siekiant sutaupyti elektros energijos suvartojimo išlaidas ir pasinaudoti alternatyvių energijos išteklių teikiamomis galimybėmis, įrengti ant** Rokiškio Juozo Tumo-Vaižganto gimnazijos padalinio **pastatų, esančių Taikos g. 17, Rokiškyje, stogų saulės jėgainės elektrinę įstaigos veiklai reikalingos elektros energijos gamybai. Įstaiga Taikos g. 17 esančiame pastate per 2019 m. suvartojo apie 75 tūkst. kWh elektros energijos, o išlaidos joms sudarė 9 tūkst. Eur. Planuojama saulės jėgainės galia – apie 75 kW, kuri generuotų 100 proc. metinio įstaigos elektros energijos poreikio.** Planuojamas preliminarus projekto biudžetas – apie 74,4 tūkst. Eur, iš jų Klimato kaitos programos subsidija sudarytų apie 59,5 tūkst. Eur (80 proc.), savivaldybės prisidėjimas –14,9 tūkst. Eur (20 proc.). Numatomas projekto įgyvendinimo laikotarpis – 2021 -2022 m. Jei projektas gautų finansavimą ir būtų galimybė jį įgyvendinti pereinant elektros energijos vartojimui prie alternatyvios energijos išteklių naudojimo., per metus būtų sutaupoma apie 69 proc. elektros energijai iki šiol skiriamų lėšų (tai sudarytų apie 6,4 tūkst. Eur per metus), o per 25 m. šie sutaupymai siektų 160 tūkst. Eur. Saulės jėgainės atsipirkimo laikotarpis –maždaug 2 metai.

 Jei projektai gautų finansavimą ir būtų galimybė juos įgyvendinti pereinant elektros energijos vartojimui prie alternatyvios energijos išteklių (saulės energijos) naudojimo, per metus būtų sutaupoma apie 37,76 tūkst. Eur elektros energijai iki šiol skiriamų lėšų aukščiau minėtoms įstaigoms , o per 25 m. šie sutaupymai siektų 944 tūkst. Eur. Dėl Energijos suvartojimo išlaidų sutaupymo atsiradusi išlaidų ekonomija leistų įstaigoms sutaupytas lėšas naudoti kitoms reikmėms bei paslaugoms gerinti.

  **Galimos pasekmės, priėmus siūlomą tarybos sprendimo projektą:**

 **teigiamos** – sumažėjusios elektros energijos sąnaudos, įdiegti aplinkai draugiški ir inovatyvūs sprendiniai, prisidės prie aplinkos taršos (šiltnamio efektą sukeliančių dujų) mažinimo. **neigiamos** – nėra.

 **Kokia sprendimo nauda Rokiškio rajono gyventojams.** Įstaigos elektros energijai sutaupytas lėšas nukreiptų paslaugų gerinimui, be to dėl naudojamos alternatyvios energijos išteklių būtų prisidedama prie klimato kaitos mažinimo.

**Finansavimo šaltiniai ir lėšų poreikis**: planuojama gauti Klimato kaitos programos lėšos sudarytų apie 448,44 tūkst. Eur, o savivaldybės biudžeto lėšos – 115,96 tūkst. Eur 2021–2022 m.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Strateginio planavimo, investicijų ir viešųjų pirkimų skyriaus

vedėja Jurgita Blaževičiūtė